EL-i riigid ei jõudnud gaasi hinnalae kehtestamises kokkuleppele
#000003
Euroopa Liidu (EL) liikmesriikide energiaministrid kohtuvad uuesti 13. detsembril, et arutada Euroopa Komisjoni plaani kehtestada gaasile hinnalagi. Neljapäeval ministrid hinnalae kehtestamise osas kokkuleppele ei jõudnud.
#000004
Komisjoni pakutud korrektsioonimehhanism käivituks siis, kui gaasi hind on kahe nädala jooksul kõrgem kui 275 eurot megavatt-tunnilt. Samuti peab kümne päeva jooksul TTF-i hind olema 58 eurot kõrgem kui LNG maailmaturu hind.
#000006
Ettepanekule seisid eelkõige vastu Belgia, Hispaania, Itaalia, Poola ja Kreeka. Kokkuleppe puudumise tõttu ei kinnitatanud ministrid ära ka gaasi ühisostude ning taastuvenergia projektide kiirendamise otsuseid. Uuesti kogunevad energiaministrid 13. detsembril.
#000007
Ministrid leppisid neljapäeval mitteametlikult kokku, et kiirendavad taastuvenergiaprojektide heakskiitmist. Samuti lepiti kokku, et luuakse uus LNG gaasihinnaindeks.
#000010
Kokkulepet ei ole ka Vene nafta hinnalae osas
#000011
Euroopa Liidu riikide saadikud pidasid kolmapäeval maha 14 tundi läbirääkimisi, aga Venemaa nafta hinnalae küsimuses kuskile ei jõutud. Kreeka, Küpros ja Malta ütlevad, et alla 70 dollari barrelist nemad ei räägi. Teine rinne eesotsas Eesti ja Poolaga nõuab aga märksa madalamat hinda.
#000012
"Me ei saa ka kokku leppida väga kõrges hinnas. See praegune 65 dollarit barrelist, seda on ikkagi palju. Eesti toetaks madalamat hinda, aga siin samamoodi oluline on see kokkuleppe saavutamine, et Vene energiakandjatele seada hinnalagi. Ma arvan, et see on suurepärane iseenesest. Mida madalam hind seda parem ja lõpuks ma loodan, et me jõuame täieliku sanktsioonini," rääkis majandus- ja taristuminister Riina Sikkut.
#000013
Neljapäeval saadikud uuesti ei kogunegi, sest arutelusid peetakse otse pealinnade vahel. Neljapäeval kohtusid Brüsselis ka energiaministrid, et arutada Euroopa Komisjoni gaasi hinnalae ettepanekut. Nii nagu mitmed ajakirjandusväljaanded, andsid ministrid selle pihta turmtuld juba enne kohtumist.
#000014
"Me oleme näinud dokumenti selgitustega, aga hea kui oleks ka gaasi hinnalagi. See gaasi hinnalagi, mis on praeguses dokumendis ei rahulda ühegi riiki. See on nagu nali," ütles Poola kliima- ja energiaminister Anna Moskwa.
#000015
"Ettepanek nõuab tööd detailidega. See tekst peab saama paremaks ja ma olen kindel, et me jõuame lähiajal kokkuleppeni," rääkis Belgia energiaminister Tinne Van der Straeten.
#000016
Sikkuti sõnul on tarvis hoida sõja ajal ühtsust ja seda ka ühise gaasihinna regulatsiooniga. "Me oleme äärmiselt konstruktiivsed, aga samas kui vaatame, kas kõige tähtsam on varustuskindlus või hind, siis tähtsam on varustuskindlus. Kui me lepime kokku liiga madalas hinnalaes ja see gaas hakkab Euroopast mujale minema – seda on väga keeruline parandada. Kui on tegemist ainult kõrge hinnaga, siis on küsimuse all hüvitiste maksmine," ütles Sikkut.
#000017
"Liikmesriigid jagunevad kaheks – ühed on need, kes kardavad, et maailmas pole piisavalt gaasitarneid saadaval, mis aitaks asendada Vene maagaasi, teised liikmesriigid arvavad, et maagaasi on maailma meredel LNG-laevades küll ja me peaksime kehtestama hinna, millest kallimat Euroopa ei maksa," ütles Euroopa Komisjoni energeetikavolinik Kadri Simson.
#000018
Komisjoni ettepanek võttis Simsoni sõnul mõlema rühma muresid arvesse ja pakkus välja hinnalae, mis hoiaks ära erakorralised hinnahüpped, aga ei suunaks LNG-tarneid Aasia poole.
#000019
Simsoni sõnul töötab Euroopa selle nimel, et gaasi hind ei oleks tuleval aastal kõrgem kui tänavu suvel. "Me saame vähendada oma tarbimist, seni on liikmesriigid ühiselt vähendanud gaasitarbimist möödunud aastatega võrreldes 15 protsenti. Saame kiirendada taastuvenergia tootmist, et elekter tuleks rohkem taastuvatest võimsustest ja vähem gaasijaamadest. Kolmandaks on meil toimiv koostöö usaldusväärsete partneritega. Nii Norra aga ka USA on oma toodangut märkimisväärselt suurendanud ja see on aidanud meil sellele talvele vastu minna," ütles Simson.
#000020
Streik Austraalias tõstis Euroopas gaasi hinda
#000021
Gaasimüüjad: näeme terendamas maagaasi hinnatõusu
#000022
Venemaa nafta hinnalagi jääb tõenäoliselt muutmata
#000023
Rahvusvahelisel gaasiturul suurenes pakkumine, nõudlus vähenes
#000024
USA lubas jätkata Euroopa varustamist gaasiga
#000025
Zelenski: Vene naftale seatav hinnalagi võiks jääda 30-40 dollari juurde
#000026
Ornitoloog: praegu on hästi mitmekesine rändeaeg
#000028
Tõnis Mölder erakonnavahetusest: läänes ei saa ajada idapoliitikat
#000032
Sõja 575. päev: Kiiev teatas rünnakutest Vene staabile ja sõjalennuväljale
#000038
Päästeametnik läks pensionist ilmajäämise pärast kohtusse
#000041
September tõi erakondade toetusnumbritesse olulisi muutusi
#000043
Punasõdurite ühishauda Narvas ei olnud kedagi maetud
#000045
Reede on suvine, nädalavahetus algab vihmaga
#000047
Vahemere migratsioonisurve ähvardab Euroopa tülli ajada
#000059